OpenLLM-France/wikimedia huggingface dataset:
# Jean-Pierre Vernant

Jean-Pierre Vernant (Provins, 1914ko urtarrilaren 4a - Sèvres, 2007ko urtarrilaren 9a) frantziar filosofoa eta helenista izan zen.

## Biografia

Collège de Franceko ohorezko irakaslea. 1975-1984 bitartean antzinako erlijioen ikasketa konparatuen katedra izan zuen. Vernantek antzinako Greziako mitoak eta erlijioak aztertu zituen, eta pentsamendu filosofikoaren larrialdiko baldintzei buruz gogoeta egin zuen, analisi estrukturala eta analisi marxista tartekatuz.
Les Origines de la pensée grecque (1962, Greziar pentsamenduaren jatorriak) lanean azaltzen du hiriaren sorrerak ez zituela soilik aldaketa ekonomikoak eta politikoak ekarri, baita pentsaeraren aldaketa eta agoraren inguruan eraikitako gune sozial berri bat ere.
Bestalde, mitoak aztertu zituen eta pentsamenduaren, tragediaren, gizartearen eta erlijioaren aurrez aurre jarri zituen: Mythe et pensée chez les Grecs (1965, Mitoa eta pentsamendua greziarrengan), Mythe et tragédie en Grèce ancienne (1972, Mitoa eta tragedia antzinako Grezian), Mythe et société en Grèce ancienne (1974, Mitoa eta gizartea antzinako Grezian), Mythe et religion dans la Grèce ancienne (1990, Mitoa eta erlijioa antzinako Grezian).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q472206
* Multimedia: Jean-Pierre Vernant / Q472206
# Jean-Robert Ipoustéguy

Jean-Robert Ipoustéguy (Dun-sur-Meuse, Frantzia, 1920ko urtarrilaren 6a - Dun-sur-Meuse, Frantzia, 2006ko otsailaren 8a) frantses pintore eta eskultorea izan zen.

## Biografia

Pintore izan zen 1950 bitartean, baina margolaritza utzi zuen gero, kolorea menderatzen ez zuelako. Bere kasa hasi zen eskultura egiten, eta berehala osatu zuen lan zabal eta originala, hasieran nahiko abstraktua, baina betiere giza irudiari garrantzia ematen ziona. Sexua eta heriotza dira bere obra osoan nabarmentzen diren gaiak. Material guztiak erabili ditu: burdina, zementua, zura, lurra, brontze trinkoa, plastikoa eta marmola —zuzenean zizelatua—. Teknika horretan maisutasun handia erdietsi du. Bere lanak eskultura hutsak baino gehiago, ikuskizun zirraragarriak dira, argiaren joko konplexuak dituzten jende-multzo monumentalak.
Aipagarriak dira, besteak beste, Mac Geeren omenez (1950), Roger edota hilen herria (1959), Aitaren heriotza (1968), Amaren agonia (1970), Amoranteak (1970) eta Neska gaztea (1990, brontze saila). Behin baino gehiagotan, atzera bota izan zaizkio enkarguz egindako lanak, esate baterako, Filadelfiako katedralak eskatutako Neumann gotzaiaren heriotza (1976). Izan ere, bere lanek beti sortzen dute halako ezinegon bat. 1995ean, jaioterriari oparitu zion eskultura hori, eta hango eliza gotiko batean dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q695148
* Multimedia: Jean-Robert Ipoustéguy / Q695148
# Jean-Yves Elizalde

Jean-Yves Elizalde (Baiona, 1973ko martxoaren 13a - ) txirrindulari lapurtar ohia da. Anaia Thierry ere txirrindularia izan da.

## Palmaresa

1995
* 6. Nafarroako Itzulian eta etapa bat

## Taldeak

* Banesto amateur - (1994-1995)

## Kanpo estekak

* Jean-Yves Elizalde - Cyclingarchives.com
* Datuak: Q126327013
# Jean-Pierre d'Escuret-Laborde

Jean-Pierre d'Escuret-Laborde (Maule, 1736ko martxoaren 18a – ib., 1810eko abenduaren 9a) zuberotar abokatua izan zen.
Zuberoako hirugarren estatuko diputatu hautatu zuten 1789ko Estatu Orokorretan. Bertan departamenduen kontra eta foruen alde agertu zen. Biltzar Nazional Konstituziogilean ere parte hartu zuen.
* Datuak: Q37416006
* Multimedia: Jean d’Escuret Laborde / Q37416006
# Jean-Robert Sossiondo

Jean-Robert Sossiondo (Azkaine, XVI. mendea -1578ko azaroaren 23a) lapurtar elizgizona izan zen. Baionako apezpikua izan zen 1569-1578 bitartean, eta erlijio-gatazka larriei egin zien aurre, Nafarroa Beherean bereziki (erlijio-gerrak). Bertrand Etxauzkoa baigorriarra izan zuen ondorengo Baionako elizbarrutian. 1575ean jaioterrian Askubia jauregia eraiki zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260279
# Jean-René Bernaudeau

Jean-René Bernaudeau, (Saint-Maurice-le-Girard, Vendée, 1956ko uztailaren 8a - ), txirrindulari ohi frantziarra da, profesionala 1978 eta 1988 artean. Bere kirol lorpenen artean nabarmentzekoak dira Midi Libre lasterketan lortutako lau garaipenak, 1978ko Espainiako Vueltako 3. postua eta 1979ko Frantziako Tourreko 5. postua eta maillot horia egun batez jantzi izana.
Erretiratu ondoren, Team Total Direct Énergie taldeko arduradun nagusia izendatua izan zen. Bere semea Giovanni Bernaudeau ere txirrindulari profesionala izan zen eta Jean-Renék zuzenduriko taldean 11 denboraldiz aritu zen, 2015era arte.

## Palmaresa

1978
* Promotion Pernod
* 2. Frantziako errepideko txirrindularitza txapelketan
* 2. Paris-Camemberten
* 3. Espainiako Vueltan
1979
* Paris-Bourges
* Limousingo Tourreko etapa 1
* 2. Valoniako Sari Nagusian
* 3. Munduko errepideko txapelketan
* 3. Haut-Varko Tourrean
* 3. Fourmiesko Sari Nagusian
* 5. Frantziako Tourrean eta gazteen sailkapena
* 7. Dauphine Liberen
1980
* Midi Libre eta 2 etapa
* Vendéeko Tourra
* Italiako Giroko etapa 1
* 2. Pikardiako Tourrean
* 2. Polynormanden
* 3. Super Prestige Pernoden
1981
* Midi Libre eta etapa 1
* Route du Sud
* Monakoko Sari Nagusia
* 6. Frantziako Tourrean
1982
* Midi Libre
* Lorenako Zirkuitua
* Romandiako Tourreko etapa 1
* 2. Dauphine Liberen
* 2. Route du Suden
* 3. Super Prestige Pernoden
1983
* Midi Libre eta etapa 1
* 3. Frantziako errepideko txirrindularitza txapelketa
* 6. Frantziako Tourrean
1985
* Dauphine Libereko etapa 1
* Midi Libreko etapa 1
1986
* Polynormande
* 2. Midi Libren
1987
* 2. Paris-Camemberten
* 3. Polynormanden

## Sailkapen orokorra Itzuli Handietan

| Itzuli Handia | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 |
| Italiako Giroa | — | — | 12. | — | — | 13. | — | — | 50. | UT |
| Frantziako Tourra | UT | 5. | UT | 6. | 13. | 6. | UT | UT | 26. | 17. |
| Espainiako Vuelta | 3. | — | — | — | — | — | — | — | — | — |
| Munduko Txapelketa | 27. | 3. | UT | 20. | — | UT | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Renault (1978-1980)
* Peugeot (1981-1982)
* Wolber (1983)
* Système U (1984)
* Fagor (1985-1988)

## Kanpo estekak

Jean-René Bernaudeau - ProCyclingStats
* Datuak: Q186308
* Multimedia: Jean-René Bernaudeau / Q186308
# Jean-Yves Béziau

Jean-Yves Béziau (Orleans, 1965eko urtarrilaren 15a) matematikari eta filosofo frantses bat da. Gaur egun, Cearáko Unibertsitate Federaleko ikertzailea da, Brasilen.
Logikaren alorrean lan egiten du, batez ere, logika unibertsalean eta logika parakonsistentean. Sao Pauloko Unibertsitatean filosofia doktoretza lortu zuen Newton da Costa zuzenduta. Pariseko VII-Denis-Diderot Unibertsitatean Informatika Zientzietako doktorego maila ere lortu zuen, Daniel Adlerrek zuzenduta.

## Lanak

* Jean-Yves Béziau (2005). Logica Universalis: Towards a General Theory of Logic. Birkhäuser. ISBN 3-7643-7259-1.
* Newton da Costa eta Jean-Yves Béziau (1997). Logiques classiques et non classiques: essai sur les fondements de la logique. Masson. ISBN 2-225-85247-2.
* Jean-Yves Béziau (2002). Are paraconsistent negations negations?. Marcel Dekker. ISBN 0-8247-0805-9.
* Jean-Yves Béziau (2000). What is paraconsistent logic?. Research Studies Press, Baldock. ISBN 0-86380-253-2.
* Datuak: Q116987
* Multimedia: Jean-Yves Béziau / Q116987
# Jean-Victor Poncelet

Jean-Victor Poncelet (Metz, Frantzia, 1788ko uztailaren 1a - Paris, Frantzia, 1867ko abenduaren 22a) jenerala eta matematikaria izan zen. Frantziako Armadarekin Errusiaren aurkako gerran borrokatzen ari zela atxilotu zuten (1812), eta Saratoven espetxeratu. Matematikak ikasi zituen espetxean zen artean. 1814. urtean Frantziara itzuli zen, eta Traité des propriétés projectives des figures azterlana eman zuen argitara handik 8 urtera. Proiekzio-geometriaren aitzindaritzat hartzen da. Mekanikari buruzko liburu bat ere plazaratu zuen. Hidraulikaz eta solidoen teoriaz ere idatzi zituen zenbait lan. Bere izena duen gurpil hidraulikoa asmatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q168452
* Multimedia: Jean-Victor Poncelet / Q168452
# Jean-Yves Duzellier

Jean-Yves Duzellier (Alsazia, 1970eko irailaren 14a) frantziar txirrindulari ohia da.

## Palmaresa

1993
* 3. Doubseko Tourrean
1995
* Circuito Montañés
* 10. Regio-Tourrean
1996
* 7. Nafarroako Itzulian

## Kanpo estekak

* Datuak: Q62097605
# Irati Erakustazoka

    Artikulu hau Biarrizko erakustazokari buruzkoa da; beste esanahietarako, ikus «Irati (argipena)».
Irati Erakustazoka (frantsesez Halle d'Iraty) Biarrizko (Lapurdi) erakusketa gunea da.

## Datuak

Biarrizko hego-ekialdean kokatuta dago, Pitchot karrikan, Biarritz-Angelu-Baionako aireportua eta Harausta auzoaren artean eta Angeluko Brindos auzoaren ondoan. Izena Irati industrialdearen ondoan egoteagatik ipini zitzaion.
2010eko urtarrilean zabaldu zen urte bi iraun zuten lanak amaitu eta gero. Biarrizko Herriko Etxeak eta Euskal Kosta-Aturrik (orduan CABAB) deitzen zenak) bultzatutako ekimena da. Ipar Euskal Herrian eraiki den lehen erakustazoka da; 8000 m²ko azalera du eta hiru eremutan banatzen dira: bat azoketarako, bigarrena 1500 lagunentzako kongresuak egiteko eta hirugarrena 4500 lagunentzako ikuskizunetarako.
Aparkaleku handia izateaz gain, bere kokapena oso egokia da aipatu ekimenetarako, Biarritz-Angelu-Baionako aireportuaren ondoan eta Biarrizko geltokitik zein A-63 autobideko Haraustako ordainlekutik hurbil dagoelako. Bere inguruan merkataritza eta industria gune handia garatu nahi dute.

## Azokak

Zabaldu zenetik hauexek dira bertan antolatu diren zenbait azoka:
* Éco'vie: lehena izan zen.
* Ardo eta Gastronomiaren Saloia.
* Camping carren Saloia.
* Zaharkizaleen Saloia.
* Vivrexpo.
* Nagusien Saloia.
* Solutions Maison azoka.
* Innobat.
* Lurrama: 2011n Baionatik erakustazoka honetara lekualdatua.

## Erreferentziak

* ↑ Frantsesez Zone d’Activités d’Iraty.
* ↑ La Halle d'Iraty ouvre ses portes, Biarrizko Herriko Etxearen webgunea.

## Kanpo estekak

* Datuak: Q12259719
# Irati Artzelus

Irati Artzelus Olano (Lazkao, Gipuzkoa, 2004), gipuzkoar trikitilaria da.

## Biografia

Sei urte zituela hasi zen trikitia jotzen Lazkaoko Lazkao Txiki musika eskolan. Gaur egun Lazkao-Zaldibia Eskolako trikitilaria da eta Mirari Plazaola arrasatearrarekin bikotea osatuta trikitilari gazteen hainbat txapelketa irabazi ditu, tartean Euskal Herrikoa. Zarauzko txapelketa lau aldiz irabazi du eta Getarian, Errezilen, Goiatzen, Lazkaon eta Aian hainbat txapel lortu ditu.

## Palmaresa

* Euskal Herriko Trikitilari Gazteen Txapelketa (2): 2019, 2021
* Zarauzko txapelketa (4): 2018, 2019, 2021, 2022

## Erreferentziak

* 1 2 «Txapelketetarako zailagoak diren piezak ikasten ditugu». (Noiz kontsultatua: 2022-12-27).
* ↑ Gaurko notak, geroko doinuak. (Noiz kontsultatua: 2022-12-27).
* ↑ «Txapel bikoitza Mirari Plazaolarentzat, Euskal Herriko Trikitilari Gazteen Txapelketan - Arrasate» Goiena.eus (Noiz kontsultatua: 2022-12-27).
* ↑ lehenetsia, Gune. (2021-09-02). «Irati Artzelus lazkaotarrak eta Mirari Plazaola arrasatearrak irabazi dute Zarauzko trikitilari gazteen txapelketa» Goierriko Hitza (Noiz kontsultatua: 2022-12-27).
* Datuak: Q115896502
# Irati Etxebarria

Irati Etxebarria Gaztelu (Larrabetzu, Bizkaia, 1991) esku huskako pilotaria da.
2016an Eskuz Binakako Emakumeen Cup txapelketa irabazi zuen Patri Espinar pilotaria bikotekide zuela.

## Palmaresa

* Eskuz Binakako Emakumeen Cup: 2016

## Kanpo estekak

* Datuak: Q30303419
# Irati Elizalde

Irati Elizalde (Donostia, Gipuzkoa, 1990) euskal kazetaria eta komunikazioaren alorreko aditua da. Euskarazko hainbat komunikabidetan aritua da, tartean, Hamaika Telebistan, EITBn eta Berrian. Hainbat erakundetako komunikazio lanetan ere ibili izan da, besteak beste, Gure Eskun, UEUn, Donostiako Udalean eta Musika Hamabostaldian. Gaur egun, Euskaltzaleen Topagunean dihardu.

## Aurkeztutako saioak

| Urteak | Izenburua | Katea |
| 2017 | Esatea libre | Hamaika Telebista |
| 2018 | Bidegurutzea | Hamaika Telebista |

## Erreferentziak

* ↑ Lartzanguren, Edu. (2016-09-13). «Politikariak alderdi posizio hermetikoetatik atera nahi ditut» Berria (Noiz kontsultatua: 2017-05-20).

## Kanpo estekak

* Irati Elizalderen Twitter profila
* Datuak: Q29997946
# Irati Etxarri

Irati Etxarri Munarritz (Iruñea, 1998ko uztailaren 26a) saskibaloi jokalaria da.

## Ibilbidea

* -2015: Paz Ziganda Ikastola
* 2015-2016: Cantolagua Kirol Elkartea
* 2016-2018 : Araski AES
* 2018- Cadi La Seu

## Kanpo estekak

* Datuak: Q28865097
* Multimedia: Irati Etxarri / Q28865097
# Interneteko ospetsu

Interneteko ospetsua (ingelesez: internet celebrity) edo eragilea, influencer, interneteko izar, blogebrity, ospetsu digitala, Internet bidez ospea edo nabarmentzea bereganatu edo garatu duen pertsona da. Gaur egun internetek pertsonak jendearengan eragin edo jendartean beren buruak ezagutarazteko hedabide tradizionalek baina hedapen zabalagoa izatea ahalbideratu du, berehala interneteko komunitate bat edo gehiagotan ospetsu bilakatuz.

## Ikus, gainera

* Influencer
* Datuak: Q2045208
* Multimedia: People associated with the Internet / Q2045208
# Interneten, inork ez daki zakur bat zarela

Interneten, inork ez daki zakur bat zarela (Ingelesez: «On the Internet, nobody knows you're a dog») Interneten ematen den anonimotasunari buruzko esaera eta memea da. Esaeraren jatorria The New Yorker egunkarian, 1993ko uztailaren 5ean, Peter Steinerk argitaratutako karikatura batean dago.

## Deskribapena

Esaldi ezagun horren jatorria karikatura batean oinarrituta dago. Horretan bi zakur agertzen ziren, bata lurrean eserita, bestea aulki batean eserita eta ordenagailu baten aurrean. Bi zakurrak haien artean begira daude eta ematen du komunikatzen ari direla. Esaldia marrazkiaren azpian agertzen da. Marrazkia zuribeltzean dago egina.
2011 arte karikatura hau The New Yorker egunkarian gehien errepikatu zena izan zen. Steinerrek horri esker US$50,000 irabazi zituen.

## Esanahia

Nahiko zuzena da. Marrazki horrek Interneten inork ez gaituela ezagutzen esan nahi du. Sarearen beste aldean idazten dagoena zakur bat izan daiteke baina guk ezin dugu hori jakin.

## Erreferentziak

* ↑ http://www.nytimes.com/2000/12/14/technology/cartoon-captures-spirit-of-the-internet.html

## Kanpo estekak

* (Ingelesez):Karikatura The Cartoon Bank webgunean.
# Interpolazio lineal

Interpolazio lineala puntu bi zuzen baten bitartez lotzen dituen lerro doikuntza da, puntu bi horien arteko puntu bati buruzko koordenatu bakar baterako (abzisa edo ordenatua), beste koordenatua (ordenatua edo abzisa) zehaztea ahalbidetzen duena. Aplikazio anitz ditu balio ezezagun bat hurbildu behar denean ezagunak diren alboko puntu bietan oinarritua.

## Adibidea

Izozki denda batean, tenperatura 30 gradukoa denean, 400 izozko saltzen dira. Tenperatura 25 gradukoa denean, 100 izozki saltzen dira. Zenbat izozki salduko dira 28 gradurekin?
(400-100)/(30-25)=(x-100)/(28-25)
x=280 izozki

## Kanpo estekak

* Datuak: Q2266329
# Internetwork Packet Exchange

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
IPX (Internetwork Packet Exchange,) Novell-ek NetWare konputagailu-sarerako sare geruzako aspaldiko sare protokoloa da.
Sare-artetan datu paketeak bidaltzeko balio du, IPX paketeen barruan sareen helbideak baitituzte. Datuak datagrametan antolatzen dira. IPX-ek ez du bermatzen paketea helburura heltzea, hau ez gertatzeko NetWareko SPX garraio geruzako protokoloa erabiltzen da.
IPX NetWare zerbitzariak bere bezeroekin komunikatzea ahalbidetzen duen sare lokalen (LAN) edota eremu zabaleko sareen (WAN) bidez. TCP/IP protokolo familia erabiliena bilakatu denetik IPX erabilpenik ez du.

## Ikus,Gainera

* IP helbide

## Kanpo estekak

* (Ingelesez) http://www.sigtran.org
* Datuak: Q855158
# Iburtu

Iburtu, Nafarroa probintzian topa dezakegun euskal mendia da. Iburtu haitza Itzalle inguratzen duten mendietatik ikusgarrienetakoa da. Zaraitzuko errepidetik ikusita labana baten moduan gailentzen da inguruko pinudien gainetik, haidor eta bakarti. Gutxi dira, hala ere, haren gailurra bisitatzera ausartzen direnak. Geografia eta landaretza ere ez dira lagungarri: metroz metro irabazi beharko dugu tontorra. Sariak, baina, merezi du: paisaia paregabeaz gain, mendi honen bakardadeaz gozatuko dugu.

## Kanpo estekak

Iburtu, http://www.euskal-herria.org/.
# Ibrox (Glasgow)

Ibrox, Eskoziako gaeleraz: Àth Bruic, Eskoziako Glasgow hiriaren ekialdeko barruti bat da, Clyde ibaiaren hegoaldean dago.

## Leku interesgarriak

* Ibrox Stadium: Rangers F.C. futbol taldearen estadioa eta jokalekua.
* Clyde Arkua: Clyde ibaia zeharkatzen duen zubia.

## Kanpo estekak

* Datuak: Q940779
* Multimedia: Ibrox / Q940779
# Ibrox Stadium

Ibrox Stadium, jatorriz Ibrox Park, Eskoziako Glasgow hiriko Ibrox auzunean kokatzen den futbol zelaia da, Clyde ibaiaren hegoaldean eta izen berdineko Ibrox auzoan dago. Eskoziako futbol ligako Rangers Football Club taldearen egoitza eta jokozelaia da. Ibrox futbol zelaia Erresuma Batuko estadio zaharrenetakoa da.

## Iruditegia

* Bill Struth Sarrera Nagusiko irudia.
* John Greig zenaren estatua, Ibroxekop ezbeharraren omenez.
* Estatua gertutik ikusita
* Ibrox Stadiumeko planoa

## Ikus gainera

* Ibrox

## Kanpo estekak

* Ibrox zelaiaren historia Rangers taldearen webgune ofizialean.
* GlasgowekoIbrox Stadiumaren argazkiak ikusgai.
* Datuak: Q208709
* Multimedia: Ibrox Stadium / Q208709
# Ibstock

Ibstock, Ingalaterrako erdialdean dagoen udalerri bat da, Leicestershire konderrian.
2021ean 6.820 biztanle zituen.
* Datuak: Q373540
* Multimedia: Ibstock / Q373540
# Ibuki Fujita

Ibuki Fujita (japonieraz: 藤田 息吹, 1991ko urtarrilaren 30a - ) Japoniako futbolaria da.
Hainbat futbol taldetan jokatu du, esaterako Ehime FC.

## Kanpo estekak

* (Japonieraz) J.League Data Site
* Datuak: Q11624797
# Ibuprofeno (diskoa)

Ze Esatek! musika taldearen laugarren diska da, estudioko hirugarrena. 2013. urtean argitaratu zuen taldeak.

## Partaideak

* Jabi Rodil (ahotsa)
* Mikel Albisu (ahotsa)
* Julen Valderrama (gitarra, ahotsak)
* Iñaki Rodriguez 'Vierbu' (gitarra, ahotsak)
* Unai Arzelus (baxua, ahotsak)
* Antton Albizu (tronpeta, ahotsak)
* Manex Berzosa (tronboia, ahotsak)
* Juanma Urriza 'Boli' (bateria)

## Grabaketa eta abestiak

Haritz Harreguy soinu teknikariarekin Higain estudioan (Usurbil) grabatu zen diskoa eta Mirentxu Records-en ekoiztu eta banatu zuen. Ibuprofeno goizak eta Kolorea kendu abestiekin bideoklipa egin zuten. Kolorea kendu bideoan Gorka Otxoa eta Naiara Arnedo aktoreak dira protagonista.

## Azala

Unai Aranak egidako azala da eta ibuprofeno pilula batzuk agertzen dira. CD-aren liburuxka irekitzerakoan medikuntzako orla bat ikusten da eta bertan daude taldekideen argazkiak Doktoretza Potrojorran izenarekin.

## Kantuen zerrenda

* Circle Pit Ska!
* Kolorea kendu
* Salon Kitty
* Viele Arten
* Nere lagunak gartzelan daude
* Ibuprofeno goizak
* Beldurrak besarkatuz
* Melody
* USAmerikarren tranpa
* But you don't have a band
* Argizaria
* Irribarre egin

## Erreferentziak

* ↑ Ibuprofeno. (Noiz kontsultatua: 2018-02-26).
* ↑ zesatektaldea. (2014-01-26). KOLOREA KENDU - Ze Esatek!. (Noiz kontsultatua: 2018-02-26).

## Kanpo estekak

* Datuak: Q61069818
# Ibuki Yoshida

Ibuki Yoshida (japonieraz: 吉田 伊吹, Yoshida Ibuki, 1997ko azaroaren 1a -) Japoniako futbolaria da.
Hainbat futbol taldetan jokatu du, esaterako AC Nagano Parceiro.

## Kanpo estekak

* (Japonieraz) J.League Data Site
* Datuak: Q95161955
* Multimedia: Ibuki Yoshida / Q95161955
# Ibuprofeno

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ibuprofenoa antiinflamatorio ez esteroideoa da, eta antipiretiko gisa erabiltzeaz gain, buruko mina, hortz-haginetako mina, muskuluetako mina (mialgia), hilekoaren ondoeza, oinaze neurologiko arina, sukarra eta kirurgia ondorengo mina tratatzeko erabiltzen da. Hantura-prozesuak tratatzeko ere erabiltzen da, artritisetan esaterako.

## Disolbagarritasuna

Uretan ez da ia disolbatzen; 1 mg baino gutxiago disolbatzen da 1 ml uretan (< 1 mg/ml). Disolbatzaile organikoetan (etanolean edo azetonan) disolbatzen da.

## Toxikotasuna gizakiengan

Sintomen larritasuna aldatu egiten da hartu den dosiaren arabera eta hartu ondorengo denboraren arabera. Hala ere, pertsona bakoitzak dosiarekiko duen tolerantziak paper garrantzitsua jokatzen du.

## Dosia eta nola hartu

Elikagaiekin batera hartzea gomendatzen da. Sendagileak zehaztu behar du posologia eta kasu jakin batean egin beharreko tratamendua. Hala ere, ohiko dosi gomendatua hauxe da: 325-650 mg parazetamol eta 200-300 mg ibuprofeno 4-6 ordutik 4-6 ordura. Sukarra edo oinaze-sintomak edo/eta hantura-sintomak desagertzen ez badira, dosia handitu daiteke: 600 mg parazetamol eta 400-600 mg ibuprofeno 6 ordutik 6 ordura, betiere eguneko 1.200 mg ibuprofeno gainditu gabe.

## Kontrako ondorioak

* Idorreria
* Beherakoa
* Haizeak edo abdomen-distentsioa
* Zorabioa eta goragalea
* Urduritasuna
* Belarrietako burrunbak

## Erreferentziak

* ↑ Euskalterm: [Farmakoak Hiztegia] [2022]
* ↑ (Ingelesez) «Ibuprofen Monograph for Professionals» Drugs.com (Noiz kontsultatua: 2019-02-03).

## Ikus, gainera

* Azido azetilsaliziliko
* Parazetamol

## Kanpo estekak

* Datuak: Q186969
* Multimedia: Ibuprofen / Q186969
# Iburi suprefetura

Iburi suprefetura (japonieraz: 渡島総合振興局, Iburi-sōgō-shinkō-kyoku) Hokkaidoko hegoaldeko suprefetura bat da eta hiriburua Muroran den arren hiri handiena Tomakomai da. 2009ko erroldaren arabera 426.627 biztanle ditu.

## Geografia

Iburi suprefertura Hokkaidoren hegoaldean dago, Oshima suprefeturaren gainean hala ere. Ozeano Barearen ertzean 218 kilometrotako kostaldea dauka. Shikotsu-Tōya Parke Nazionala dauka bere lurretan.

## Banaketa administratiboa
### Hiriak:

* Tomakomai (173.761 biztanle)
* Muroran (hiriburua, 93.716 bizt.)
* Noboribetsu (53.018 bizt.)
* Date (37.247 bizt.)

### Herriak:

* Abuta (Iburi) barrutia:
** Tōyako
** Toyoura
* Shiraoi barrutia:
** Shiraoi
* Usu barrutia:
** Sōbetsu
* Yūfutsu (Iburi) barrutia:
** Abira
** Atsuma
** Mukawa

## Iruditegia

* Muroran.
* Tomakomai.
* Noboribetsu Marine Park Nixe.
* Date.
* Tōya aintzira (Shikotsu-Tōya Parke Nazionala).
* Yōtei mendia (1898m).

## Kanpo estekak

* (Japonieraz) Webgune ofiziala
* Datuak: Q1141552
* Multimedia: Iburi subprefecture / Q1141552